संवाद सहयोगी, घाटशिला : अखिल भारतीय ब्राह्माण महासभा के अनुमंडल अध्यक्ष सह मुख्य बाजार स्थित आकाशदीप होटल के मालिक प्रदीप मुखर्जी का निधन सोमवार की सुबह हृदय गति रूकने से हो गया। प्रत्यक्षदर्शियों के अनुसार सोमवार की सुबह बाजार करने गए थे तभी अचानक वे वहीं गिर गए। स्थानीय लोगों ने मुखर्जी को उठाकर एचसीएल वर्कर्स अस्पताल ले गया। अस्पताल के चिकित्सकों ने उन्हें मृत घोषित कर दिया। बता दें कि एक माह पहले उसकी पत्नी का निधन चिकित्सा के दौरान हो गया था। उनकी पत्नी कैंसर से पीड़ित थी। मुखर्जी एचसीएल से सेवानिवृत्त कर्मचारी थे। पिछले वर्ष मुखर्जी सेवानिवृत्त हुए थे। निधन की सूचना मिलते ही आस-पास के क्षेत्र में शोक की लहर दौड़ गई। महासभा के संयोजक विनोद शर्मा, आरपी शर्मा समेत अन्य सदस्यों ने उनके घर पहुंच कर शोक संवेदना व्यक्त किया। ईश्वर से प्रार्थना करते हुए उनकी आत्मा को शांति मिलने की कामना की। शोक संवेदना करने वालों में महासभा के राजेश शर्मा, रामबली तिवारी, सपन मुखर्जी, संजय तिवारी, तपन बनर्जी, कौशिक चक्रवर्ती आदि शामिल थे। मुखर्जी का अंतिम संस्कार मंगलवार को स्वर्णरेखा नदी घाट पर की जाएगी।